Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 24.7.2020

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 10. zasadnutie obecného zastupiteľstva Obce Klenov,
ktoré sa uskutoční dňa 30.7.2020 o 18,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení     
5)	Správa o plnení rozpočtu obce k 30.6.2020 
6)	Úprava rozpočtu obce rozpočtovým opatrením č.5/2020
7)	Žiadosť o odkúpenie obecného pozemku
8)	Žiadosť o prenájom pozemku
9)	Rôzne
10)	Diskusia
11)	Uznesenie
12)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

 Zápisnica 
z desiateho zasadnutia obecného zastupiteľstva v Klenove,
konaného dňa 30.07.2020.
–––––––––––––––––––––––––––––––––––––––––––––––––––––––––- 

	Desiate zasadnutie obecného zastupiteľstva v Klenove otvorila a viedla starostka obce.   Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú prítomní všetci poslanci obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.       	  	 

K bodu 2 - určenie zapisovateľa, overovateľov zápisnice, voľba návrhovej komisie
Overovateľ zápisnice:  Petrašovičová Ľudmila
Návrhová komisia:     Mgr. Mikulová Mariana, Fiľakovský František, Mgr. Pekár Jozef      
Zapisovateľ:           Tomaščinová Anna
Uznesenie:
Obecné zastupiteľstvo volí návrhovú komisiu v zložení Mgr. Mikulová Mariana, Fiľakovský František, Mgr. Pekár Jozef  
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.   
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                      

K bodu 4 – informácia o plnení uznesení
Starostka obce skonštatovala, že z ostatného zasadnutia sú splnené všetky uznesenia. 
Uznesenie: 
Obecné zastupiteľstvo zobralo na vedomie ústnu správu o plnení uznesení z ostatného zasadnutia Obecného zastupiteľstva.
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                      

K bodu 5 – správa o plnení rozpočtu obce k 30.6.2020
	Správa o plnení rozpočtu obce k 30.6.2020 bola poslancom obecného zastupiteľstva zaslaná  elektronicky a tvorila  prílohu pozvánky.  K plneniu rozpočtu neboli zo strany poslancov boli vznesené žiadne pripomienky.
Uznesenie:
Obecné zastupiteľstvo zobralo na vedomie správu o plnení rozpočtu obce k 30.6.2020
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:   

K bodu 6 – úprava rozpočtu obce rozpočtovým opatrením č. 5/2020
	Starostka obce predložila prítomným poslancom návrh zmeny rozpočtu rozpočtovým opatrením č.5/2020 – dotácia na Sčítanie obyvateľov, domov a bytov v r.2021. Predložené rozpočtové opatrenie je zaokrúhlené na celé eurá.
Uznesenie:
Obecné zastupiteľstvo berie na vedomie zmenu rozpočtu rozpočtovým opatrením č.5/2020 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu  		       
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -     	 
K bodu 7 – žiadosť o odkúpenie obecného pozemku
	Starostka obce prečítala prítomným poslancom žiadosť pani Gabriely Marcinkovej, Bielocerkevská 781/1, 040 22 Košice o odkúpenie obecného pozemkov parc.č. „C 391 („E“ 1033/1) – zastavané plochy a nádvoria o výmere 27 m2 a parc.č. „C“ 394 („E“ 1033/1) – zastavané plochy a nádvoria o výmere 84 m2.
Obecné zastupiteľstvo po dlhej rozprave usúdilo, že ide o predaj hodný osobitného zreteľa, nakoľko parcelu č. „C“ 391 – zastavaná plocha a nádvorie o výmere 27 m2 užívala po dlhé roky nebohá rodina žiadateľky (svokrovci, manžel) a doposiaľ užíva žiadateľka sama. 
Uznesenie:
Obecné zastupiteľstvo schvaľuje podľa §9a ods. 8 písm. e) zákona SNR č. 138/1991 Zb. o majetku obcí v znení neskorších predpisov - zámer predaja nehnuteľnosti vo vlastníctve obce Klenov – pozemok v k.ú. Klenov parcelné číslo: KN-C 391 („E“ 1033/1) zastavaná plocha  a nádvorie o výmere 27 m2 a posudzuje predaj ako prípad hodný osobitného zreteľa. Dôvodom prípadu hodného osobitného zreteľa je, že pozemok užívala rodina žiadateľky cca od roku 1932, za ktorú platili aj daň z nehnuteľností. Obec v súčasnosti nemá záujem o iné využitie pozemku. 	
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -     
Obecné zastupiteľstvo po dlhej rozprave pri žiadosti o odkúpenie pozemku parc.č. „C“ 394 („E“ 1033/1), ktorú menovaná užíva na základe Nájomnej zmluvy s Obcou Klenov zatiaľ nesúhlasilo s predajom, ale odporúča žiadateľku pozvať na najbližšie rokovanie obecného zastupiteľstva k doplneniu údajov. 
Uznesenie:
Obecné zastupiteľstvo odporúča obecnému úradu pozvať žiadateľku k osobnej prítomnosti pri najbližšom rokovaní obecného zastupiteľstva na doplnenie údajov ohľadom odkúpenia parc.č. „C“ 394 („E“ 1033/1).
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -     
K bodu 8 – žiadosť o prenájom pozemku
	Starostka obce prečítala prítomným poslancom žiadosť Poľovníckeho združenia Potok so sídlom v Miklušovciach za účelom zriadenia mrchoviska v k.ú. Klenov – bývalá skládka komunálneho odpadu a to na likvidáciu uhynutej alebo ulovenej diviačej zveri v prípade zistenia afrického moru ošípaných.
Obecné zastupiteľstvo po dlhej rozprave nesúhlasilo so zriadením mrchoviska na území k.ú. Klenov – bývalá skládka komunálneho odpadu, nakoľko v danej lokalite sa nachádzajú dva vodné toky a taktiež cyklistický a náučný chodník. Daná lokalite je veľmi navštevovaná cyklistami ako aj turistami náučného chodníka.
Uznesenie:
Obecné zastupiteľstvo neschvaľuje prenájom pozemku Poľovníckemu združenie Potok so sídlom v Miklušovciach.
 Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                      
 
K bodu 9 – Rôzne
	Starostka obce informovala poslancov o: 
-	Obsahu listu MEDI-D.B. s.r.o. Bzenov starostom obcí Bajerov, Brežany, Bzenov, Janov, Klenov, Kvačany, Radatice, Rokycany, Sedlice, Suchá Dolina, Žipov a Ľubovec;
-	pokračovaní v odchyte psov užívateľa pána Mušinku;   
-	problematike spoločnosti SWIPO s.r.o. a strelnice v k.ú. Klenov; nezákonné umiestnenie odpadu – pneumatiky na strelnici, ktorej vlastníkom je už rodina Hricová; o možnosti podania žiadosti na súd vo veci konkurzu na danú firmu – neplatiča dane z nehnuteľností;
-	vyhlásenej mimoridnej situácii v obci – zosuv pôdy;
-	vyhláseného ako aj zrušené II. stupňa povodňovej aktivity – prevedených záchranných prácach správcami toku Sopotnica (SVP š.p.);
-	sťažnosti pani Petkáčovej, ktorá bude riešená právnikom JUDr. Mgr. Slávikovou;
-	plánovanej brigáde na cintorín – kosenie a hrabanie;
-	pravdepodobnom uzatvorení miestnej komunikácie od kompostoviska do obce.

K bodu 10 - diskusia  
Do diskusie sa neprihlásil žiaden poslanec	 

K bodu 11 – Uznesenie
	Predseda návrhovej komisie Mgr. Mariana Mikulová prečítala návrh uznesenia č. 10/2020.
Hlasovanie poslancov:
Za:  5			Proti: - 		Zdržal sa: -		Neprítomní pri hlasovaní: -
Starostka skonštatovala, že uznesenie je právoplatné.

K bodu 11 – záver
Starostka poďakovala všetkým za účasť a ukončila deviate zasadnutie obecného zastupiteľstva.
Zasadnutie obecného zastupiteľstva bolo ukončené o 21,30 hod. 

Zapísala 31.07.2020
Bogdaňová Kamila
 	
 									Kamila Bogdaňová
									 starostka obce	

Overovateľ zápisnice: 
Petrašovičová Ľudmila

ZÁVERY  Z ROKOVANIA
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 30.07.2020 prijíma

   U Z N E S E N I E  č. 10/2020

Obecné zastupiteľstvo v Klenove

A . volí
l.  návrhovú komisiu v zložení: 
  	Mgr. Mikulová Mariana, Fiľakovský František, Mgr. Pekár Jozef  

B. berie na vedomie
	1. ústnu správu o plnení uznesení z ostatného zasadnutia Obecného zastupiteľstva
       	2. správu o plnení rozpočtu obce k 30.6.2020
3. zmenu rozpočtu rozpočtovým opatrením č. 5/2020 v zmysle vnútorného predpisu 
   č.1/2007 o postupe a zaraďovaní prostriedkov zo štátneho rozpočtu do rozpočtu obce 
   podľa predloženého návrhu   
	   
C. schvaľuje
	1.  podľa §9a ods. 8 písm. e) zákona SNR č. 138/1991 Zb. o majetku obcí v znení 		    neskorších predpisov - zámer predaja nehnuteľnosti vo vlastníctve obce Klenov – 	  
            pozemok v k.ú. Klenov parcelné číslo: KN-C 391 („E“ 1033/1) zastavaná plocha  
            a nádvorie o výmere 27 m2 a posudzuje predaj ako prípad hodný osobitného zreteľa.                 
            Dôvodom prípadu hodného osobitného zreteľa je, že pozemok užívala rodina 
            žiadateľky cca od roku 1932, za ktorú platili aj daň z nehnuteľností. Obec            
            v súčasnosti nemá záujem o iné využitie pozemku. 	

D. odporúča
	1. obecnému úradu pozvať žiadateľku Gabrielu Marcinkovú k osobnej prítomnosti pri 
	  najbližšom rokovaní obecného zastupiteľstva na doplnenie údajov ohľadom odkúpenia 
	  parc.č. „C“ 394 („E“ 1033/1).

E. neschvaľuje
1. prenájom obecného pozemku Poľovníckemu združeniu Potok so sídlom 
   v Miklušovciach.

 

								Kamila Bogdaňová
								  starostka obce		
                              
        Klenov, 31.07.2020